PRIMĂRIA MUNICIPIULUI SATU MARE

Serviciul Scriere, Implementare şi Monitorizare Proiecte

DIRECŢIA ECONOMICĂ

Nr. 11172/17.02.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare şi Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

pentru modificarea HCL nr. 78/4.04.2019 privind aprobarea proiectului „Regenerare fizică a zonei Ostrovului” precum şi a cheltuielilor aferente

Implementarea măsurilor la obiectivul Regenerare fizică a zonei Ostrovului s-a încheiat prin crearea unui centru multifuncțional social, în cadrul căruia vor funcționa un Centru de zi pentru tineri și adulți cu sindromul Down și alte dizabilități intelectuale şi un Centru de zi pentru copii proveniți din familii aparținând comunității marginalizate.

Având în vedere prevederile Ordinului nr. 1336/21.09.2021 pentru aprobarea metodologiei în vederea punerii în aplicare a Ordonanţei Guvernului nr. 15/2021 privind reglementarea unor măsuri fiscal bugetare prin ajustarea preţurilor aferente materialelor de construcţii pentru contractele de achiziţie publică/contractele sectoriale de lucrări finanţate prin Programul Operaţional Regional 2014-2020, prin HCL nr. 139/28.04.2022 s-au actualizat indicatorii tehnico-economici ai investiției ,,Regenerare fizică a zonei Ostrovului” ca urmare a finalizării lucrărilor. Astfel, valoarea totală a cheltuielilor neeligibile este de 398.692 lei inclusiv TVA, rezultată din: 146.998,38 lei inclusiv TVA reprezentând cheltuieli neeligibile aferente proiectului conform Ghidului solicitantului şi 251.693,62 lei inclusiv TVA reprezentând cheltuieli neeligibile ca urmare a punerii în aplicare a Ordonanţei Guvernului nr. 15/2021.

Menţionăm faptul că toate plăţile aferente proiectuui au fost făcute, urmând a se depune cererea de rambursare finală.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Şef birou

Ec. Ursu Lucia Dr. Andrea Sveda